|  |  |
| --- | --- |
|  | **Az összetett mondat fajtái** |

Az összetett mondat két vagy több tagmondatból áll.

Fajtái:

1.) Alárendelt: A mellékmondat a főmondat valamelyik mondatrészét fejezi ki teljes tagmondat formájában, kapcsolódásuk tehát logikai és grammatikai.  
Fajtái: állítmányi, alanyi, tárgyi, határozói, jelzői

Az egyes mellékmondatok sajátos jelentéstartalmat is kaphatnak:

– feltételes (ha)

– megengedő (bár, ámbár, habár)

– hasonlító (mint)

– következményes (hogy)

2.) Mellérendelt: A tagmondatok között csak meghatározott logikai viszony van.  
Fajtái:

– kapcsolatos: a tagmondatok tartalma között egyszerű, természetes viszony van; kötőszavak: és, s, meg

– ellentétes: a második tagmondat megállapítása ellentétben áll azzal, amit az első tagmondatban állítottunk; kötőszavak: de, ám, viszont

– választó: a tagmondatok többféle lehetőséget tartalmaznak, ezek közül választani kell vagy lehet; kötőszavak: vagy, vagy-vagy

– következtető: a második tagmondat az első tagmondatban foglaltak okozatát, következményét tartalmazza; kötőszavak: tehát, így, ennélfogva

– magyarázó: a második tagmondat az első tagmondatban foglaltak magyarázatát fejezi ki; kötőszavak: hisz, hiszen, ugyanis, viszont

3.) A tagmondatok elhelyezkedése az alárendelő összetett mondatokban

– a főmondat megelőzi a mellékmondatot

– a mellékmondat megelőzi a főmondatot

– a mellékmondat beékelődik a főmondatba

– a főmondat beékelődik a mellékmondatba